མདོར་ན་དངོས་གཅིག་དུ་མའི་ཟློས་གར་ལས། །མཐས་ཡས་འགྲོ་ངོར་དེར་མཐུན་སྤྲུལ་པའི་སྐུ། །གང་འདུལ་དེར་སྣང་མཛད་པ་ལེགས་སྟོན་པའི། །དྲིན་ཆེན་རྩ་བའི་བླ་མར་གསོལ་བ་འདེབས། །༼< འདི་ཉིད་པད་དབང་གི་གསུང་ལས་སོ༎༽མདོ་རྒྱུད་བསྟན་བཅོས་མན་ངག་ཟབ་མོ་ཡི། །ཆོས་རྣམས་གང་ལ་ཞུས་པའི་རྩ་བ་དང་། །བརྒྱུད་པའི་བླ་མ་མ་ལུས་ཐམས་ཅད་ལ། །རྟག་ཏུ་གུས་པའི་ཡིད་ཀྱིས་གསོལ་བ་འདེབས། །གང་ཞིག་དད་པས་བླ་མའི་ཚོགས་རྣམས་ལ། །ཚིག་འདིས་རྟག་ཏུ་གསོལ་བ་འདེབས་བྱས་ན། །བདག་སོགས་རྒྱུད་ལ་བླ་མ་ཁྱེད་རྣམས་ཀྱི། །ཡེ་ཤེས་གཟིགས་པའི་བྱིན་རླབས་འཇུག་པར་ཤོག ། ༎